

PROJEKTS uz 15.08.2023.

Izglītības, kultūras un sporta komiteja 06.09.2023.

domē: 28.09.2023.

sagatavotājs: Iveta Grīviņa - Dilāne

ziņotājs: Iveta Grīviņa - Dilāne

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par sadarbības līgumu vides objekta “Dzīvo sapņu dārzs” saglabāšanai**

Ādažu novada pašvaldības dome izskatīja nodibinājuma “Dzīvo sapņu fonds” (reģ. Nr. 50008232991, Pirmā iela 43 - 75, Ādaži, Ādažu nov., LV-2164) valdes locekļa Jāņa Kaļiņiča (turpmāk – Iesniedzējs) 2023. gada 14.augusta iesniegumu (domes reģ. Nr. ĀNP/1-11-1/23/4183) par vides objekta “Dzīvo sapņu dārzs” darbības turpināšanu līdz 2024. gada 30. septembrim zemesgabalā Līgo laukumā, Gaujas ielā 10A, Ādaži (kadastra Nr.8044 007 0362).

Izvērtējot pašvaldības rīcībā esošo un ar lietu saistīto informāciju, konstatēts:

1. Saskaņā ar Rīgas rajona Zemesgrāmatu nodaļas Ādažu novada Zemesgrāmatu nodalījuma Nr.1000 003449099 datiem, pašvaldībai pieder nekustamais īpašums “Gaujas iela 10A”, Ādaži, Ādažu novads, ar kadastra Nr. 8044 007 0362.
2. Iepriekšējo vairāku gadu laikā, pamatojoties uz starp pašvaldību un noslēgtajiem sadarbības līgumiem, Iesniedzējs izmantoja zemesgabalu Līgo laukumā tematiski izglītojoša pundurdzīvnieku dārza „Dzīvo sapņu dārzs” izveidošanai ar mērķi radīt vietu novada iedzīvotājiem un viesiem izglītojoša pasākuma organizēšanai - dabas un dzīvnieku iepazīšanai, izklaidei, apskatei un izzinošai laika pavadīšanai.
3. Pašvaldību likuma 73. panta ceturtā daļa nosaka, ka pildot savas funkcijas, pašvaldībām likumā noteiktajā kārtībā ir tiesības veikt privāttiesiskas darbības. Publiskas personas finanšu līdzekļu un mantas izšķērdēšanas novēršanas likuma 2. pants nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkurai rīcībai jāatbilst ārējos normatīvajos aktos paredzētajiem mērķim, kā arī normatīvajos aktos noteiktai kārtībai.
4. Ņemot vērā, ka no 2016. gada līdz 2023. gadam „Dzīvo sapņu dārzs” guva lieliskus panākumus novada un pašvaldības tēla popularizēšanā, lielu sabiedrisku ievērību, publicitāti, pozitīvas atsauksmes un augstu pieprasījumu novada iedzīvotāju un viesu vidū, ir lietderīgi ļaut Iesniedzējam turpināt attīstīt minēto vides objektu arī 2024. gadā.

Pamatojoties uz Pašvaldību likuma 5. pantu, 10. panta pirmās daļas 21. punktu, 72. pantu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 2. pantu, Izglītības, kultūras, sporta un sociālās komitejas 06.09.2023. atzinumu, Ādažu novada pašvaldības dome

**NOLEMJ:**

1. Atbalstīt vides objekta “Dzīvo sapņu dārza” darbību pašvaldībai piederošā zemesgabalā Līgo laukumā, Gaujas iela 10A, Ādaži, saskaņā ar grafisko pielikumu (pielikums) un noslēgt sadarbības līgumu ar nodibinājumu “Dzīvo sapņu fonds” par zemesgabala bezatlīdzības lietošanu līdz 2024. gada 30. septembrim.
2. Noteikt nodibinājuma “Dzīvo sapņu fonds” valdes loceklim J.Kaļiničam pienākumu nodrošināt vides objekta “Dzīvo Sapņu dārzs” teritorijā esošo koku stumbru un sakņu aizsardzību pret sīkdzīvnieku radītajiem bojājumiem.
3. Pašvaldības administrācijas Juridiskajai un iepirkumu nodaļai līdz š.g. 15. oktobrim sagatavot 1. punktā noteiktā līguma projektu.
4. Pašvaldības domes priekšsēdētājam parakstīt 1. punktā noteikto līgumu.
5. Pašvaldības aģentūrai „Carnikavas komunālserviss” veikt 1. punktā noteiktā līguma izpildes kontroli.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ CKS

@JIN

I.Grīviņa – Dilāne 67700384